User:Erling Johansen

Kultur, musikkutvikler og Art Director, Erling Plinga Johansen, Trondheim, er født 23. august 1948. Klengenavnet ”Plinga” fikk han av omgivelsene da han som 6-åring startet å ”plinge” på gitar, så ”ling – og pling” ble tilslutt godkjent som Plinga av Folkereregisteret. Plinga bodde sine 9 første år på Øvre Bakklandet 41, flyttet til Øya og gikk på Singsaker folkeskole og Rosenborg ungdomsskole før han startet i Typografilære og deretter tok 3 års utdannelse som reklametegner ved Trondheim Yrkesskoles Reklameavdeling. Han startet yrkeskarrieren som Art Director i Ekko Reklamebyrå, senere Ekko Bates, hvor han ble kreativ leder. Plinga deltok i Batesgruppens lederutvikling i Oslo i tillegg til studier i sosiologi og psykologi ved Institutt for markedsføring (Oslo) og dramaturgi i regi av Dramatiska Institutet (Stockholm) noe han videreførte da han rundt tusenårsskiftet jobbet som markeds- og sponsorsjef i Molde Internasjonale Jazzfestival.

Plinga var Art Director i trondheimsbyråene Scan-Partner og Bennett før han startet eget byrå og deltok med utvikling av kommunikasjonsstrategier for mange av Trondheims største bedrifter hvor han vant flere priser, bl.a. for regi av ”Skandinavias beste turistfilm” for Hurtigruten. Fra eget byrå designet han bl.a. etterutdanningsmateriell for Utdanningsdirektoratet, jobbet som aksjonsleder for Flyktningerådet og var markedssjef hos Reitangruppen. Plinga hadde engasjement for Olavsfestdagene med ansvar for merkevarebygging og profilering. Senere ble Plinga markedssjef og konstituert kunstnerisk leder ved festivalen og initierte konseptet ”Jazzvaka” hvor han arrangerte over 500 konserter for OFD. I engasjement for den Norske kirke, hadde Plinga regi- og manus av film om ”Kristningen av Norden og Baltikum”, vist for 1000 delegater fra alle kirke- og trossamfunn i Europa, og han var redaktør og AD for pilegrimsboken ”St.Olavsvegen”.

Bold textFor Adresseavisens lesere, er Plinga mest kjent for sitt samfunnsengasjement mot det han mener er Trondheims manglende helhetssyn i byutvikling, og tok et titalls kvantesprang for å løfte debatten gjennom arkitektoniske innspill for Trondheims byutvikling som fikk helsidesoppslag i Adresseavisen på starten av 2000-tallet. Plinga var også arkitekt i 1997 for villa som ble realisert i Tidemanns gt. på Singsaker. Han fotograferte 500 fotos av detaljer i Trondheims byrom som ble presentert som ”Dagens detalj” hver dag i Adresseavisen. Plinga fotograferte også alle dører innenfor elveslyngen fra Ilsvika til Svartlamoen som ble vist i utstilling ved Trondheims Hovedbibliotek.

Som gitarist og saxofonist, har Plinga vært medlem i ulike band: The Spirits, senere Youngsters (sammen med bl.a. Gustav Lorentzen som døde 21. april 2010). Senere spilte Plinga med gruppa The Squirrels, The Meswick Group og Four Jets. Plinga deltok i revyorkesteret under ”UKA´69” (samtidig med Øystein Dolmen) og ”UKA´71”, og deltok i musikken på ”Knutsen og Ludvigsen” på Trøndelag Teater i 1978. Plinga vant i 2002 NRK-konkurransen om beste låt til prinsesse Märtha og Ari sitt bryllup i Nidarosdomen og han har holdt mange foredrag om ”Musikkens betydning”. Plinga har hatt styreverv i Kreativt Forum og Trondheim Jazzfestival. Som pensjonist driver han med låtskriving og manus om historier som har befruktet hans kunnskapstørst. I tillegg driver Plinga med slektsforskning og maling. Plinga er singel, har 2 barn og fem barnebarn og bor i Thomas Angells Hus i Trondheim.